**Postup pri podávaní žiadostí do materských škôl v zriaďovateľskej pôsobnosti mestskej časti Bratislava-Karlova Ves pre šk. r. 2021/2022**

**Prijímanie žiadostí do materskej školy (MŠ) pre šk. r. 2021/2022 bude prebiehať v termíne od 1.5. do 16.5.2021** prostredníctvom elektronickej žiadosti. Mimo tohto termínu nebude možné využiť online žiadosť.

* Zákonný zástupca nájde link na elektronickú žiadosť zverejnený na webovom sídle materskej školy a mestskej časti [www.karlovaves.sk](http://www.karlovaves.sk) v sekcii „ŠKOLSTVO“.
* Zákonný zástupca vyplní údaje v online žiadosti a odošle ju kliknutím na políčko „ODOSLAŤ“. Žiadosť sa neodošle, pokiaľ niektorý z povinných údajov nebude vypísaný. V takom prípade je potrebné vrátiť sa na vyznačené prázdne políčko a chýbajúci údaj doplniť.
* Po úspešnom odoslaní elektronickej žiadosti, dostanú zákonní zástupcovia potvrdzujúci email s kópiou žiadosti vo formáte pdf. Týmto bola žiadosť zaevidovaná. Túto žiadosť je potrebné vytlačiť, dať potvrdiť všeobecným lekárom pre deti a dorast (ďalej len *„lekár“*) a podpísanú oboma rodičmi doručiť do materskej školy osobne, na riaditeľstvo školy, vo vopred dohodnutých termínoch s dôrazom na dodržanie hygienicko-epidemiologických opatrení za účelom overenia údajov o rodnom čísle a trvalom pobyte rodičov z rodného listu a občianskych preukazov rodičov. Po dohode je možné vytlačenú žiadosť zaslať aj poštou, či vhodením do schránky na budove materskej školy. Konkrétne dni a časy budú zverejnené na webových sídlach materských škôl.
* Potvrdenie od lekára o zdravotnej spôsobilosti dieťaťa, ktoré zákonný zástupca predkladá spolu so žiadosťou, obsahuje aj údaj o povinnom očkovaní dieťaťa. Riaditeľ materskej školy nemôže v zmysle platnej legislatívy prevziať od zákonného zástupcu potvrdenie o zdravotnej spôsobilosti dieťaťa bez údaju o povinnom očkovaní, pretože by sa dopustil správneho deliktu. V prípade, že detský lekár vydáva potvrdenie na vlastnom tlačive, je možné priložiť k žiadosti aj to.
* Riaditeľ materskej školy rozhodne o prijatí dieťaťa do materskej školy do 15.6.2021.

Odpovede na najčastejšie otázky zákonných zástupcov:

**Čo ak nemá zákonný zástupca možnosť vytlačiť si žiadosť, ktorú dostal v spätnom emaile?**

Ak zákonný zástupca nemá možnosť vytlačiť si elektronicky vyplnenú žiadosť, ktorú dostane v spätnom emaile vo formáte pdf, môže si dohodnúť termín stretnutia s riaditeľkou MŠ, na ktorú žiadosť podal, ktorá mu žiadosť vytlačí.

**Čo ak nemá zákonný zástupca prístup na internet?**

Ak zákonný zástupca nemá prístup na internet a nemôže vyplniť online žiadosť, môže si vyzdvihnúť tlačivo žiadosti v Centre služieb občanom na Miestnom úrade mestskej časti Bratislava-Karlova Ves, Nám. sv. Františka 8, 842 62 Bratislava, od 1.5. do 16.5. 2021 v dňoch pondelok, streda a piatok od 8:00 hod do 12:00 hod. V krajnom prípade je možné podať aj rukou písanú žiadosť, avšak obsahujúcu všetky potrebné údaje o dieťati a zákonných zástupcoch. Vyplnenú a podpísanú žiadosť oboma zákonnými zástupcami je potrebné doručiť materskej škole osobne, poštou, alebo do poštovej schránky na budove materskej školy.

**Čo ak má dieťa špeciálne výchovno-vzdelávacie potreby, ako je potrebné postupovať?**

Zákonný zástupca dieťaťa so špeciálnymi výchovno-vzdelávacími potrebami vyznačí v žiadosti jeho špeciálne výchovno-vzdelávacie potreby a vyjadrenie príslušného zariadenia výchovného poradenstva a prevencie priloží k vytlačenej a podpísanej žiadosti. Je nutné, aby rodičia žiadosť a prijatie konzultovali osobne s riaditeľkou materskej školy telefonicky, alebo si vopred dohodli termín stretnutia s podmienkou prísnych hygienických opatrení.

**V prípade, že máte iné špecifické otázky ohľadom prijímania detí na predprimárne vzdelávanie, kontaktujte telefonicky, alebo emailom priamo riaditeľky materských škôl:**

Materská škola, Adámiho 11, riaditeľka: Helena Hudecová

Tel. číslo: 0940 637 706  [ms.adamiho@karlovaves.sk](mailto:ms.adamiho@karlovaves.sk), [www.msadamiho.net](http://www.msadamiho.net/)

Materská škola, Borská 4, riaditeľka: Ľubica Kováčiková

Tel. číslo: 0940 634 702,  [ms.borska@karlovaves.sk](mailto:ms.borska@karlovaves.sk), [msborska.online](http://msborska.karlovaves.sk/)

Materská škola, Kolískova 14, riaditeľka: Monika Šuleková

Tel. číslo: 0940 637 704,

[ms.koliskova@karlovaves.sk](mailto:ms.koliskova@karlovaves.sk), [www.materskaskolakoliskova.estranky.sk](http://www.materskaskolakoliskova.estranky.sk/)

Materská škola, Ladislava Sáru 3, riaditeľka: Martina Horváthová

Tel. číslo: 0940 637 705, [ms.lsaru@karlovaves.sk](mailto:ms.lsaru@karlovaves.sk), [www.mslsaru.sk](http://www.mslsaru.sk/)

Materská škola, Ľudovíta Fullu 12, riaditeľka: Eva Jurská

Tel. číslo: 0940 637 708, [ms.fullu@karlovaves.sk](mailto:ms.fullu@karlovaves.sk), <https://mslfullu.sk/>

Materská škola, Majerníkova 11, riaditeľka: Iveta Ryzá

Tel. číslo: 0940 637 701

E-mail: [ms.majernikova11@karlovaves.sk](mailto:ms.majernikova11@karlovaves.sk), [www.msmajernikova.sk](http://www.msmajernikova.sk/)

Materská škola, Pod Rovnicami 1, riaditeľka: Jana Čechová

Tel. číslo: 0940 637 707, [ms.podrovnicami@karlovaves.sk](mailto:ms.podrovnicami@karlovaves.sk),  [www.mspodrovnicami.sk](http://www.mspodrovnicami.sk/)

Materská škola, Suchohradská 3, riaditeľka: Oľga Mitrová

Tel. číslo: 0940 637 703, [ms.suchohradska@karlovaves.sk](mailto:ms.suchohradska@karlovaves.sk), [www.skolka.pyton.sk](http://www.skolka.pyton.sk/)

 Materská škola, Majerníkova 60, riaditeľka: Ľubomíra Hírešová

Tel. číslo: 0940 637 709,

[ms.majernikova60@karlovaves.sk](mailto:ms.majernikova60@karlovaves.sk), https://www.msmajernikova60.online/